в)
 С изключения на клас „смесени аеростати“, правата на BPL се разширяват за друг клас аеростати или, ако се искат права за клас „аеростати с горещ въздух“, за група А от клас „аеростати с горещ въздух“ при подаване на заявление, ако пилотът е преминал за съответния клас и група аеростати:
 1)
 курс на обучение в ATO или в DTO, включващ най-малко:
 i)
 пет полета с инструктор; или
 ii)
 при разширяване на права от аеростати с горещ въздух към дирижабли с горещ въздух – пет часа полетно време с инструктор; и
 2)
 проверка на уменията, по време на която пилотът е демонстрирал пред FE(B) адекватно ниво на теоретични познания за другия клас по следните дисциплини:
 i)
 принципи на полета;
 ii)
 експлоатационни процедури;
 iii)
 летателни характеристики и планиране на полета;
 iv)
 общи познания за ВС по отношение на класа аеростати, за който се иска разширяване на правата.
 г)
 Провеждането на обучението по буква б), подточка 1 и буква в), подточка 1 се вписва в летателната книжка на пилота и се подписва:
 1)
 от инструктора, отговорен за учебните полети, в случая по буква б), подточка 1; и
 2)
 от началника по обучението в ATO или DTO, отговорна за обучението, в случая по буква в), подточка 1.
 д)
 Притежателите на BPL упражняват правата си в клас „смесени аеростати“ само ако имат права и за клас „аеростати с горещ въздух“, и за клас „аеростати с газ“.
 BFCL.160 BPL — Изисквания за скорошен опит
 а)
 Притежателите на BPL упражняват правата съгласно издадените им свидетелства за летателна правоспособност само ако в съответния клас аеростати:
 1)
 или:
 i)
 в рамките на последните 24 месеца преди планирания полет имат поне шест часа полетно време като командир на ВС, включително 10 излитания и кацания като командир на ВС или летейки с инструктор или самостоятелно под наблюдението на FI(B); и
 ii)
 в рамките на последните 48 месеца преди планирания полет имат поне един учебен полет с FI(B); или
 2)
 в рамките на последните 24 месеца преди планирания полет са преминали проверка на професионалната подготовка съгласно буква в).
 б)
 В допълнение към изискванията по буква а), в случая на пилоти, квалифицирани да управляват повече от един клас аеростати, за да могат да упражняват правата си в другия клас или другите класове аеростати, те трябва да имат поне три часа полетно време като командири на полет или летейки с инструктор или самостоятелно под наблюдението на FI(B), за всеки допълнителен клас аеростати в рамките на последните 24 месеца.
 в)
 Притежатели на BPL, които не отговарят на изискванията по буква а), подточка 1 и, ако е приложимо, буква б), преди да възобновят упражняването на правата си, трябва да преминат проверка на професионалната подготовка пред FE(B) на аеростат, който представлява съответния клас.
 г)
 След като изпълнят изискванията на букви а), б) или в), според случая, притежателите на BPL с права да управляват аеростати с горещ въздух упражняват правата си само на аеростати с горещ въздух, които представляват:
 i)
 същата група аеростати с горещ въздух, за която е проведен учебният полет по буква а), подточка 1, ii)